text: Landbetjent fangede truende fyrværkeri-tyve
  05 januar 2018 kl. 08.25
  To unge mænd blev torsdag aften taget på fersk gerning, da de var brudt ind et  fyrværkerilager ved Rindby på Fanø.
  En 15-årig dreng fra Fanø og en 19-årig mand fra fastlandet blev opdaget, mens de var i færd med at stjæle fyrværkeri i form af batterier og raketter fra et lovligt lager ved Rindby.
  Under trusler mod lagerets ejer tog de flugten - men Fanøs landbetjent var hurtig og kunne slå en en klo i de to unge, inden det lykkedes den 19-årige at slippe væk med færgen til Esbjerg.
  - Den 15-årige blev løsladt efter afhøring, mens den 19-årige, der sigtes for både tyveri og trusler, blev anholdt og har tilbragt natten i arresten, fortæller vagtchef Henrik Sønderskov, Syd- og Sønderjyllands Politi, til TV SYD fredag morgen.
  2 unge mænd netop anholdt for indbrud på Fanø, hvor de her til aften stjal fyrværkeri. Den ene sigtes desuden for trussel mod et vidne i sagen. Vagtchefen. #politidk
  
  